RO
C 229/30
Jurnalul Oficial al Uniunii Europene
14.6.2022
Carnea „Arnaki Limnou” este comercializată în stare proaspătă, sub următoarele forme: — întreagă — în semicarcasă — tranșată (la greutate). 3.3.
Hrană pentru animale (doar în cazul produselor de origine animală) și materii prime (doar în cazul produselor prelucrate) Mieii se nasc între sfârșitul lunii noiembrie și sfârșitul lunii februarie și sunt hrăniți în principal cu lapte matern, fiind alăptați timp de 45-60 zile.
La sfârșitul acestei perioade, mieii sunt obișnuiți să consume nutreț grosier folosindu-se furaje de adaptare, constând în hrană grosieră, cum ar fi fânul din cereale și leguminoasele produse pe plan local.
După înțărcare, există, de obicei, în primăvară o perioadă de 1-2 luni când mieii pasc împreună cu oile adulte, hrănindu-se din vegetația locală.
Populația de ovine crescute pe Lemnos și Agios Efstratios (denumite în continuare „oi de Lemnos”) a fost influențată într-o măsură limitată de rasele Mytilini (sau Lesbos) și Chios.
Alimentația oilor adulte se bazează în mare parte pe pășunatul liber pe pășunile din aria geografică specifică.
Alimentația oilor include și amestecuri suplimentare care conțin, de regulă, produse derivate din cereale, leguminoase, paie de cereale (în principal grâu dur), trifoi și produse oleaginoase, care sunt produse în principal în aria geografică delimitată, vitamine și oligoelemente. 3.4.
Etape specifice ale producției care trebuie să se desfășoare în aria geografică delimitată Denumirea „Arnaki Limnou” poate fi utilizată exclusiv pentru mieii născuți, crescuți și sacrificați în aria delimitată.
Aceasta include sângerarea și jupuirea.
Oile din care s-au născut mieii sunt și ele la rândul lor născute și crescute în aria geografică delimitată. 3.5.
Norme specifice privind felierea, răzuirea, ambalarea etc. a produsului la care se referă denumirea înregistrată — 3.6.
Norme specifice privind etichetarea produsului la care se referă denumirea înregistrată În plus față de cerințele de etichetare stabilite în legislația națională și în legislația UE, indiferent de modul de prezentare a produsului la vânzare (întreg, în semicarcasă sau tranșat), pe carnea „Arnaki Limnou” se aplică logoul special următor:
Logoul de mai sus trebuie să fie însoțit de un număr de cod de identificare a animalului și a exploatației din care provine carcasa, precum și de data sacrificării.
Numărul codului este format din: — codul numeric corespunzător exploatației în care au fost produse animalele; — codul de identitate al animalului viu corespunzător carcasei; — data sacrificării.